b'\n_START_ARTICLE_\nDrtijsko jezero\n_START_PARAGRAPH_\nDrtijsko jezero (po doma\xc4\x8de \xc2\xbbHavaji\xc2\xab) je manj\xc5\xa1e akumulacijsko jezero oz. tehnolo\xc5\xa1ki industrijski bazen pri kraju Drtija blizu Morav\xc4\x8d. _NEWLINE_Nastalo je zaradi pridobivanja kremenovega peska na obmo\xc4\x8dju, ki je namenjeno za pridobivanje in izkori\xc5\xa1\xc4\x8danje rudnin, ki ga je zapolnila voda, skupaj s \xc5\xa1e enim bazenom v bli\xc5\xbeini. Drugo jezero so s\xc4\x8dasoma zasuli, Drtijsko jezero pa se je zaradi zajezitve bli\xc5\xbenjega potoka Stra\xc5\xbece mo\xc4\x8dno pove\xc4\x8dalo in je doseglo povr\xc5\xa1ino sedmih hektarjev. Po kon\xc4\x8danem pridobivanju kremenovega peska, je odkopano podro\xc4\x8dje postalo del tehnolo\xc5\xa1kega sistema za pridobivanje kremenovega peska. Zapolnilo se je z vodo in slu\xc5\xbei temu, da se v njem usedejo najfinej\xc5\xa1a zrna kremenove surovine, \xc4\x8dista voda pa te\xc4\x8de naprej v vodotok. Lokalni prebivalci so se v njem kopali, vzdevek \xc2\xbbHavaji\xc2\xab\xc2\xa0je dobilo zaradi ble\xc5\xa1\xc4\x8de\xc4\x8dega kremen\xc4\x8devega peska in \xc4\x8diste vode._NEWLINE_Usedalni bazen je del tehnolo\xc5\xa1kega sistema \xc4\x8distilnih naprav in ker le\xc5\xbei v obmo\xc4\x8dju za pridobivanje in izkori\xc5\xa1\xc4\x8danje mineralnih surovin, je dostop do njega zaradi zagotavljanja\xc2\xa0varnosti prepovedan. Sedaj se jezero po\xc4\x8dasi zasipa z odpadnim materialom in peskom. Krajani so leta 2017 ustanovili civilno iniciativo, saj obto\xc5\xbeujejo podjetje, da tam odlaga nevarne odpadke in degradira obmo\xc4\x8dje, a uradnih dokazov o tem ni.'